फाइनल हो चुकी है फिल्म की स्क्रिप्ट, रणबीर कपूर कर सकते हैं दादा का रोल
Ganguly biopic script finalized जल्द ही भारतीय क्रिकेट टीम के पूर्व कप्तान सौरव गांगुली की जिंदगी पर बेस्ड फिल्म देखने को मिलेगी। इस साल के अंत तक बायोपिक की शूटिंग शुरू हो जाएगी
जल्द ही भारतीय क्रिकेट टीम के पूर्व कप्तान सौरव गांगुली की जिंदगी पर बेस्ड फिल्म देखने को मिलेगी। इस साल के अंत तक बायोपिक की शूटिंग शुरू हो जाएगी। मीडिया रिपोर्ट्स के मुताबिक 26 मई को प्रोड्यूसर लव रंजन और अंकुर गर्ग सौरव गांगुली से मिलने कोलकाता गए थे।
पूरी हो चुकी है फिल्म की स्क्रिप्टिंग 
इंडिया टुडे की रिपोर्ट के मुताबिक फिल्म को लेकर सौरव गांगुली और प्रोड्यूसर्स के बीच डिटेल डिस्कशन हो चुका है। डायरेक्टर ने सौरव गांगुली से उनकी जिंदगी के सबसे दिलचस्प किस्सों पर डिटेल में बात की है।
बायोपिक के लिए जरूरी स्क्रिप्ट राइटिंग भी कर ली गई है। फिल्म के स्क्रीनप्ले में सौरव गांगुली की जिंदगी से जुड़ी कई अनसुनी और दिलचस्प कहानियों को शामिल किया गया है।
सौरव गांगुली की जर्नी पर किया गया है फोकस 
रिपोर्ट के मुताबिक डायरेक्टर ने फिल्म में सौरव की जिंदगी को सिर्फ BCCI प्रेसिडेंट के तौर पर पेश करने की बजाय उनकी पर्सनल लाइफ पर फोकस किया है। उनकी जर्नी को फिल्माने पर जोर दिया गया है। फिल्म के लिए उनकी वाइफ दोना गांगुली का भी वर्जन लिया गया है।
अभी तय नहीं हुआ है लीड एक्टर 
रिपोर्ट्स के मुताबिक फिल्म में रणबीर कपूर सौरव के किरदार में नजर आ सकते हैं। वहीं, कुछ रिपोर्ट्स के मुताबिक आयुष्मान खुराना का नाम लीड एक्टर के तौर पर सामने आया है। फिलहाल ये तय नहीं है की फिल्म में दादा का रोल कौन निभाएगा।
इंडिया टुडे से बात करते हुए सौरव गांगुली ने कहा कि फिल की स्क्रिप्ट लगभग फाइनल हो गई है। फिल्म का प्रोडक्शन किसी बड़े बैनर के साथ करीब 200 से 250 करोड़ के बजट में हो सकता है।